Tutlayin ssenfalayent-d ayen yettidir umdan, ttbeddilent i wakken ad ḍefrent anegmu n tusna tamaynut. Tamaziɣt ula d nettat akken ad teḍfer anegmu-agi, tuɣal d annar n unadi i ugar n yimusnawen deg waṭas n taɣulin n tusna, ger-asent tasnissemt i yettwaḥesben d taneggarut deg uḥric usnan n tmaziɣt. xas ulama tezmer ad awwi lfayda meqren. Amahil-agi ad yili d tazrawt i yiwen n uḥric n tesnissemt ayen i wumi qqaren tasmidegt s uṣleḍ n yiwen n wamud, yeddsen s wazal n 310 n tayunin (ismawen) i d-negrew deg ukuẓ n tɣiwanin n tmurt n leqbayel ( At leqṣar, At Raced, Aɣbalu) n wilaya n Tubiret, akk d ( At buwaddu) n wilaya n